“โปรเม” ระเบิดฟอร์มซิวแชมป์เมเจอร์ “แอลพีจีเอ” ครั้งแรกในชีวิต
"โปรเม" เอรียา จุฑานุกาล โปรกอล์ฟสาวมืออันดับ 6 ของโลก สร้างประวัติศาสตร์เป็นโปรกอล์ฟชาวไทยคนแรกที่คว้าแชมป์กอล์ฟรายการเมเจอร์ไปครอง และเป็นแชมป์เมเจอร์แรกของตนเอง
1 ส.ค. 2559

ผู้สื่อข่าวรายงานผลการแข่งขันกอล์ฟ “วีเมนส์ บริติช โอเพ่น 2016” ที่สนามโวเบิร์น กอล์ฟ แอนด์ คันทรี คลับ เมืองมิลตัน คีย์นส์ ประเทศอังกฤษ รอบสุดท้ายวานนี้ (31 ก.ค.) “โปรเม” เอรียา จุฑานุกาล โปรกอล์ฟสาวมืออันดับ 6 ของโลก สร้างประวัติศาสตร์เป็นโปรกอล์ฟชาวไทยคนแรกที่คว้าแชมป์กอล์ฟรายการเมเจอร์ไปครอง และเป็นแชมป์เมเจอร์แรกของตนเอง หลังทำ 3 เบอร์ดี้ เสีย 1 ดับเบิลโบกี้ และ 1 โบกี้ ในรอบ 4 สกอร์รวม 4 วัน 16 อันเดอร์พาร์ 272 พร้อมคว้าเงินรางวัล 466,653 ดอลลาร์สหรัฐ (ประมาณ 16.3 ล้านบาท) ส่วนอันดับ 2 ร่วม ได้แก่ ลี มิริม โปรสาวแดนกิมจิ กับ โม มาร์ติน จากสหรัฐ โดยทั้งคู่ทำสกอร์รวม 13 อันเดอร์พาร์ 275 เท่ากัน
 


